internet vaartha 164 Views
ఆంటిగ్వా : టీమిండియా తరపున ఆటగాడిగా 2011 లో ఇదే గడ్డపై టెస్టు క్రికెట్‌ లో అరంగేట్రం చేశానని టీమిండియా కెప్టెన్‌ కోహ్లీ గుర్తు చేసుకున్నాడు. ఆంటిగ్వాలో వెస్టిండీస్‌తో తొలి టెస్టు ఆడనున్న నేపథ్యంలో కోహ్లీ మాట్లాడుతూ అయిదేళ్ల తరువాత  కెప్టెన్‌గా ఇదే గడ్డపై ఆడటానికి రావడాన్ని ఆస్వాదిస్తున్నానని, టెస్టు క్రికెట్‌లో ఓనమాలు నేర్చుకున్న దగ్గరే కెప్టెన్‌గా ఆడటం ప్రత్యేకమైన అనుభూతి అని పేర్కొన్నాడు. టెస్టుల్లో ఎలా బ్యాటింగ్‌ చేయాలి? పరిస్థితులకు తగినట్లు ఆటగాడు తనను తాను ఎలా మలచుకోవాలి? అనే విషయాలను ఇక్కడే నేర్చుకున్నానని, టెస్టు క్రికెట్‌పై అవగాహన వచ్చింది ఇక్కడ ఆడటం వల్లనేనని కోహ్లీ పేర్కొన్నాడు. ఆస్ట్రేలియా, శ్రీలంక జట్లపై ఉపయోగించిన అయిదుగురు బౌలర్ల వ్యూహాన్నే అమలు చేయాలనుకుంటున్నానని, అయితే జట్టులో ఎవరిని ఎంచుకోవాలన్నది సవాల్‌గా మారిందని పేర్కొన్నాడు. అయిదుగురు బౌలర్లను ఎంచుకుంటే టీమిండియా ఓపెనర్లుగా ధావన్‌, కెఎల్‌ రాహుల్‌లో ఒకరిని మాత్రమే ఎంచుకోవాల్సి వస్తుందన్నాడు.